Diari Oficial de la Generalitat Valenciana


Sumari del DOGV 7712, del 04-02-2016 (2016/243)

Notificació de la sentència dictada en el procediment de divorci contenciós número 1641/2014.
---------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/243


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1641/2014. [2016/243]  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana.  
  
«Sentència número 30/2016  
Castelló de la Plana, 15 de gener de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he vist aquestes actuacions de judici de divorci número 1641/2014, promogudes a instàncies de María Ester Momplet Jurado, representada per la procuradora la senyora Martínez de Miguel i defesa per la lletrada la senyora Serret Meliá, contra Néstor Julián Lugo Sapuy, en rebel·lia, i en què ha sigut part el ministeri fiscal.  
Dispositiva  
Estime parcialment la demanda formulada per la procuradora la senyora Martínez de Miguel, en nom i representació de María Ester Momplet Jurado, contra Néstor Julián Lugo Sapuy, declare dissolt per divorci el matrimoni dels expressats litigants, amb tots els efectes legals, i adopte les mesures següents:  
1. S'atribueix a la mare la custòdia i l'exercici exclusiu de la pàtria potestat respecte de les filles menors comunes, N. i E.  
2. No s'estableix cap règim de visites entre el pare i les filles.  
  
3. El pare abonarà, en concepte de pensió d'aliments per a les seues filles, la suma de 150 euros mensuals per a cada filla (300 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum (IPC).  
4. Les despeses extraordinàries necessaris que generen les filles seran sufragades per ambdós progenitors al 50 per cent en els termes exposats en el fonament jurídic segon d'aquesta sentència.  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada siga ferma, inscriviu-la al marge de la inscripció del matrimoni al Registre Civil de Castelló de la Plana.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat, per a portar a efecte la diligència de notificació de la sentència al demandat.  
  
Diligència. L'estenc jo, el lletrat de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
Castelló de la Plana, 15 de gener de 2016.- El lletrat de l'Administració de Justícia: Pedro Moya Donate.